 MUIGIZAJI wa Bongo Movie, Aunty Ezekiel amefunguka kuhusu tetesi za kumwagana na baba watoto wake ambaye ni mcheza shoo wa Diamond Platnumz, Mose Iyobo.Kumekuwa na uvumi mwingi unaohusisha wawili hao kuachana kutokana na mara kadhaa kutoonekana pamoja kama zamani.Muigizaji huyo amesema, hata ikiachana na Iyobo itabaki kuwa siri yao ila kwa sasa wapo vizuri tu na hakuna shida yoyote."Wapo wengi wanaamini sisi hatuwezi kudumu, lakini nataka niwathibitishie kuwa mapenzi yetu yapo salama sana, tumejiwekea mikakati yetu ili kuhakikisha tunaishi kama tunavyotaka na si kama wengine wanavyotaka na hata ikitokea tukiachana naamini itabaki siri ya sisi wawili,"amesema Aunty Ezekiel.Amesema, moja ya mipango yake kwa sasa ni kuongeza mtoto kwa kuwa ni wakati sahihi kwake na mwenzake kufanya hivyo, kama ambayo walikuwa wamepanga toka awali.